Cast Away

***Cast Away*** er et amerikansk eventyrdrama fra 2000 regissert av Robert Zemeckis. Filmen skildrer livet til en mann som må tilbringe flere år på en øde stillehavsøy etter en dramatisk flystyrt. Livet på øya blir en kamp for å holde seg i live, både fysisk og psykisk. Hovedrollen spilles av Tom Hanks.

*Cast Away* ble godt mottatt av anmelderne og ble en stor publikumssuksess.

Tom Hanks vant en Golden Globe.

## Handling

Handlingen starter i desember 1995. Chuck Noland er en amerikansk forretningsmann som lever slavisk etter klokka, både privat og på jobb. Som ansvarlig i FedEx må han ofte ut på lange reiser, vekk fra kjæresten Kelly. På en flyreise fra Russland til USA styrter imidlertid flyet i Stillehavet og Noland er eneste overlevende. Under særdeles dramatiske omstendigheter klarer han å karre seg om bord i en livbåt og strander på en øde øy. Isolert i det mest ensomme miljøet man kan forestille seg og ribbet for alle dagliglivets bekvemmeligheter, må han først løse de primære behovene for å overleve: vann, mat og tak over hodet. Noland, som alltid har vært en dyktig problemløser, finner med tiden ut hvordan han skal holde seg oppe fysisk, men hans største prøvelse blir ensomheten og derav kampen for å bevare sin sinnstilstand. Da han finner en volleyball fra en ilanddrevet pakke maler han tilfeldig et ansikt ved hjelp av blod på ballen og kaller den Wilson. «Wilson» blir fra det tidspunktet hans lenge etterlengtede samtalepartner og dekker dermed deler av hans sosiale behov.

Fire år går og han har i løpet av denne tiden blitt stadig sterkere knyttet til «Wilson». En dag finner han en masse vrakgods på stranden og bestemmer seg for å lage en flåte. Han legger så ut på havet i håp om å bli reddet, men flåten blir skadet i en storm og «Wilson» går til hans store fortvilelse tapt. Noland blir nedbrutt og gir opp håpet om å bli reddet. Halvdød og solbrent blir han etter en tid plukket opp av et skip og fraktet tilbake til USA.

Hjemme i USA oppdager han at mye er endret siden alle der trodde han omkom i flystyrten.

## Om filmen
### Popularitet og økonomi
*Cast Away* ble en stor publikumssuksess. Den innbrakte $429 millioner på verdensbasis i 2000, bare overgått av ** (546 millioner) og *[[Gladiator (film)|Gladiator]]* (457 millioner). Den innbrakte $233 millioner i USA og endte her som den nest mest innbringende filmen i USA i 2000 (bare slått av barnefilmen *[[How the Grinch Stole Christmas]]*). Den ble den tredje mest innbringende filmen på verdensbasis i 2000.

Produksjonskostnadene var på mellom $85- og $90 millioner.

### Anmelderne
Filmen ble godt mottatt av filmanmelderne. Den amerikanske kritikeren Roger Ebert gav den 3 av 4 stjerner og gav særlig ros til Tom Hanks skuespillerprestasjoner, mens Leonard Maltin gav den 3,5 av 4 stjerner (også han med ros til Hanks).

*Cast Away* fikk også god omtale hos norske anmelderne. *[[Dagbladet]]s* Liv Jørgensen gav den terningkast fem og skrev: «*Cast Away* *er et enmannsshow. Tom Hanks holder seg selv og oss i live på en øde øy i godt over to timer*». *[[Filmpolitiet]]*, *[[Dagsavisen]]* og *[[VG]]* gav den også terningkast fem, mens *[[Aftenposten]]* gav fire.

### Produksjon
Filmen ble innspilt på øya Monuriki som er en del av øygruppen Mamanuca på Fiji.

### Priser

* Golden Globe (Tom Hanks)
* ASCAP Award for «Top Box Office Films» (Alan Silvestri)
* Blockbuster Entertainment Award beste kvinnelige birolle (Helen Hunt)
* Bogey Award Bogey Award in Gold (Tysk)
* CFCA Award (Tom Hanks)
* Goldene Leinwand (Golden Screen) (Tysk)
* Hollywood Makeup Artist and Hair Stylist Guild Award
* New York Film Critics Circle Awards (Tom Hanks)
* Online Film Critics Society (Tom Hanks)
* Teen Choice Award (Tom Hanks)

## Roller
* Tom Hanks som Chuck Noland
* Helen Hunt som Kelly Frears
* Nick Searcy som Stan
* Chris Noth som Jerry Lovett
* Jenifer Lewis som Becca Twig
* Semion Suradikov som Nikolai
* Laru White som Bettina Peterson
* Nan Martin som Kellys mor

## Referanser


## Eksterne lenker
*